**דף עבודה: יומנו של ילד**

קראו את הקטע מתוך יומנו של ילד בן עשר שחי בתקופת נדודי ישראל במדבר, וענו על שאלתו של הכותב בסוף הקטע.

יומני היקר,

מאז שעזבנו את הר סיני צרה רודפת צרה, רק לפני כמה ימים כשחנינו בתבערה פרצה אש במחנה בגלל תלונות השווא של העם, והנה שוב, פשוט לא להאמין, משפחות משפחות מתגודדות מחוץ לאוהלים וכולם יושבים על הארץ ובוכים בקול גדול.

למה כולם בוכים? אתם בטח שואלים... כולם בוכים כי הם רוצים לאכול בשר. נשים, גברים, זקנים וילדים יושבים על האדמה ומייבבים "אנחנו רוצים בשר... כמה טוב היה במצרים..."

הבכי לא נפסק ופתאום אנשים התחילו ליבב "אוי כמה טוב היה לנו במצרים... שם קיבלנו שום ואבטיח קר!" כנראה הם שכחו איך זרקו את התינוקות ליאור ועינו אותנו בעבודת פרך. כולם חושבים רק על בשר.

הסתכלתי על משה כשהוא שמע את הבכי ואת הגעגועים של העם למצרים, ראיתי על הפנים שלו צער, אכזבה וכאב גדול.

משה מדבר אתנו על מעמד הר סיני ועל ערכים והעם עונה לו בשתי מילים – "רוצים בשר!"

אני חושש שמשה יתייאש מאתנו. נאמר את האמת, אנחנו עם לא פשוט, מתלוננים כל הזמן.

משה הרגיש שהוא זקוק לעזרה בהנהגה, יש מנהיגים שמנסים לשלוט לבדם, אבל משה שלנו דווקא מבקש עזרה, למרות או אולי בזכות גדולתו הוא יכול לבקש עזרה בהנהגת העם.

אלוהים אמר למשה למנות שבעים זקנים, שהם בעצם אנשים חכמים שיסייעו לו בהנהגה, והבטיח לתת לכולנו מחר בשר.

הבשר הזה מעורר בי חשש, הייתי מעדיף לאכול את המן ולוותר על הבשר.

עכשיו אני מתבייש בעצמי שהתלוננתי. מה אתם חושבים? האם כדאי לוותר על הדרישה הבשר?